Здравейте, моля да ми бъде даден съвет по следния казус;  

Преди години бях поканена на безплатна процедура от козметично студио Дийп Козметит, след процедурата участвах в анкета и получих като подарък маска за лице. След няколко месеца бях известена от служител на Ти Би Ай, че имам стоков кредит в размер на 142лв. Отговорих на служителя, че е станало грешка .  

В началото на тази седмица, работодателя ми заяви, че имам запор на заплатата и съм осъдена от частен съдебен изпълнител за сумата от 480 лв.  

Въпросът ми е законно ли е да бъда осъдена без да получа писмено известие, че съм страна по дело. При посещението ми в студиото на Дийп козметик в попълнената от мен анкета съм предоставила данни като телефон, имейл и постоянен адрес .  

Не признавам за основателно вземането, върху което се налага запора, но имам ли в случая други опции освен да платя сумата, за която съм осъдена ?  

С уважение, Стефка Димитрова 




Наложен запор на заплата
========================

 

Здравейте, Стефка Димитрова,


вероятно в козметичното студио сте подписала и договор за стоков кредит и при непогасяване на вноските, са се снабдили със заповед за изпълнение. Същата е следвало да Ви бъде връчена от призовкар, който е необходимо да посети поне три пъти в рамките на месец адреса Ви, и ако не Ви намери, да остави съобщение да се явите в съда, за да получите документите. Възможно е да подадете възражение срещу издадената заповед за изпълнение към настоящия момент, като тече срок от датата на връчване на поканата за доброволно изпъление, ако Ви е връчена такава. Съветът ми е да се свържете с адвокат, който да прегледа документите.


Поздрави,  

адв. Николина Митова  

тел. 0898 303092


